Մի ծնվիր գեղեցիկ

«Մի ծնվիր գեղեցիկ» (ռուս.՝ Не родись красивой), «Ամեդիա» կինոընկերության արտադրության ռուսական կատակերգական մելոդրամային հեռուստասերիալ, որը ցուցադրվել է 2005 թվականի սեպտեմբերի 5-ից մինչև 2006 թվականի հուլիսի 7-ը ՍՏՍ հեռուստաալիքով։ Նկարահանվել է «Yo soy Betty, la fea» (Ես Բեթին եմ, հիմարիկ) կոլումբիական հեռուստանովելի հիման վրա։ Հեռուստասերիալը մեծ հաջողության է հասել Ռուսաստանում և զգալիորեն բարձրացրել է հեռուստաալիքի վարկանիշը։


== Սյուժե ==
Կատյան խելացի և կրթված աղջիկ է, բայց արտաքինից՝ բացարձակապես անգրավիչ։ Այդ հանգամանքը խանգարում է գտնել լավ աշխատանք։ Ճակատագրի բերումով Կատյային հաջողվում է տեղավորվել «Zimaletto» նորաձև հագուստի արտադրությունում որպես քարտուղար։ Բայց այստեղ նրա արտաքին տեսքը, ինչպես նաև նվիրվածությունն իր պետին՝ Անդրեյ Ժդանովին, առաջացնում է հակակրանք մյուս աշխատողների մոտ։ Մասնավորապես, Անդրեի հարսնացուն Կիրան  չի սիրում Կատյային այն բանի համար, որ նա ծածկում է Ժդանովի դավաճանությունը, Կիրայի ընկերուհին՝ Վիկան ևս չի սիրում նրան, որովհետև իր փոխարեն Կատյան էր ընդունվել աշխատանքի, դիզայներ Միլկոն այն բանի համար, որ նա  իր տեսքով վիրավորում է իր գեղեցիկի զգացողությունը։ Սակայն Կատյան սիրահարվում է բարետես Անդրեին և հանուն նրա պատրաստ է հանդուրժել ամեն ինչ։ Նա հույս ունի, որ իր ընտրյալը մի օր կպատասխանի իրեն փոխադարձ։
Ընկերության գործերը այդքան էլ լավ չէին ընթանում, և այդ ամենը թաքցնելու նպատակով Անդրեին անհրաժեշտ էր Կատյայի օգնությունը։ Քիչ ավելի ուշ ընկերության փոխնախագահ Ռոման Մալինովսկու մոտ կասկածներ են առաջանում Կատիայի հավատարմության վերաբերյալ և, որպեսզի Կատյան նրանց չխաբի, Մալինովսկին Անդրեին համոզում է սիրախաղ սկսել իր տգեղ քարտուղարուհու հետ։ Անդրեյը ստիպված համաձայնվում է, բայց աստիճանաբար սիրահարվում է անկեղծ և հավատարիմ աղջկան։ Սակայն այն ամենը, ինչ գաղտնի է, վաղ թե ուշ ակնհայտ է դառնում։
Իմանալով, որ Անդրեի սերը ընդամենը խաղ էր, Կատյան բացահայտում է նրա նենգությունները տնօրենի խորհրդի անդամների առջև և հեռանում աշխատանքից։ «Zimaletto» ընկերության նախկին աշխատակիցը՝ Յուլիանան, ով բարձր է գնահատում մարդկանց պրոֆեսիոնալիզմը, այլ ոչ թե արտաքին տեսքը, վերցնում է Կատյային աշխատանքի իր  գործակալությունում։ Յուլիանան, ինչպես նաև Կատիայի նոր ծանոթները, օգնում են նրան արագորեն կերպարանափոխել ինչպես արտաքինը, այնպես էլ ներքինը։ Այժմ նա այլևս վախկոտ տգեղ աղջիկը չէ, ինչպես նախկինում։ Հանկարծակի նրան է դիմում «Zimaletto» ընկերության հիմնադիրներից մեկը՝ Անդրեի հայրը. որդու նենգությունների արդյունքում Կատյան դառնում է ընկերության սեփականատեր։ Նա առաջարկում է աղջկան զբաղեցնել նախագահի պաշտոնը, քանի որ այլ թեկնածուներ այս պաշտոնում չեն կարողացել աշխատել։


== Դերերում ==


=== Հրավիրված հայտնիներ (կամեո) ===


== Նկարահանող խումբ ==


== Նկարահանումներ ==
«Զիմա-լետո» ընկերության շենքի ճակատային հատվածի համար նկարահանվել է «Մոսկվա Սիթի» համալիրի մեջ մտնող «Աշտարակ 2000» բիզնես կենտրոնի  ճակատը։ Սերիալի նկարահանումները տեղի են ունեցել Ամեդիա ընկերության նկարահանման տաղավարներում։


== Երգեր ==
Ի սկզբանե սերիալի համար ընտրվել է Յուլիա Սավիչևայի «Если в сердце живёт любовь»  երգը (76-ից մինչև 85-րդ սերիան փոփոխված տարբերակով), որը շատ արագ հիթ դարձավ, հայտնվելով Ռուսաստանի բազմաթիվ ռադիոկայանների ռոտացիայում։
Սկսած 169-րդ սերիայից ֆիլնի համար ընտրվեց Ալյոնա Վիսոտսկու  «Вижу тебя» երգը (եզրափակիչ սեյաներում մի փոքր փոխեցին գործիքավորումը)։
200-րդ սերիայի վերջում, «Если в сердце живёт любовь» երգի վերջին շարքը կատարում են սերիալի գլխավոր հերոսները։


== Մրցանակներ ==
2006 թվականին  «ՏԷՖԻ» մրցանակաբաշխությանը արժանացել է լավագույն պրոդյուսերական աշխատանք մրցանակին (Ալեքսանդր Ռոդնյանսկի, Ալեքսանդր Ակոպով, Նատալյա Շնեյդերովա, Իլյա Պապերնովա, Ելենա Մարկովսկայա)։


== Փաստեր ==
«Զիմա-լետո» ապրանքային ապրանքանիշը 2006 թվականին «Ամեդիա ֆիլմ» - ից գնել է «Սելա» կորպորացիան։ Ներկա պահին այս ապրանքանիշը թողարկվում է նորաձև հագուստներ։
Կատյա Պուշկարյովայի պատմությունը ծաղրական ձևով նմանեցված է «UmaNetto» մուլտսերիալում (նաև «Ամեդիա»), որը ցուցադրվել է ՍՏՍ հեռուստաալիքով` 2007 թվականին։


== Ծանոթագրություններ ==


== Արտաքին հղումներ ==
Страница сериала на официальном сайте СТС
Как снимался суперсериал «Не родись красивой» / Комсомольская Правда, 9 СЕНТ։ 2006